Document ID: /roh_data/filtered/fineweb-2-filterrobots_roh.jsonl.gz/27107

«I sa tracta da migrants che na survegnan betg asil en la Grezia», ha ditg ina pledadra da l'organisaziun. Per gronda part sajan els gia turnads en lur pajais d'origin, il Maroc, il Pakistan, l’Afganistan, il Bangladesch ed auters pajais asiatics e da l'Africa dal Nord.
La IOM porscha als fugitivs in return segir. Latiers survegnan els in pitschen sustegn finanzial da 500 euros, sco emprim agid per la nov'entschatta en lur patria.
Las davosas emnas han plirs tozzels fugitivs empruvà da returnar sur sasez da la Grezia enavos en la Tirchia. I saja da supponer che cuntrabandists hajan empermess da transportar els vinavant en l’Europa centrala, ha ditg in uffizier da la guardia da costa greca.
RR novitads 15:00